b'\n_START_ARTICLE_\nNew York Stock Exchange\n_START_PARAGRAPH_\nNew York Stock Exchange (NYSE) er verdens st\xc3\xb8rste b\xc3\xb8rs og aktiemarked, beliggende p\xc3\xa5 Wall Street i New York._NEWLINE_Handel p\xc3\xa5 New York-b\xc3\xb8rsen, i mods\xc3\xa6tning til elektroniske b\xc3\xb8rser som NASDAQ, indeb\xc3\xa6rer altid kommunikation ansigt til ansigt p\xc3\xa5 en post i b\xc3\xb8rsen. Medlemmer af b\xc3\xb8rsen, som er interesseret i at k\xc3\xb8be og s\xc3\xa6lge en bestemt aktie p\xc3\xa5 vegne af en investor, samler sig omkring aktiens handelspost p\xc3\xa5 b\xc3\xb8rsgulvet._NEWLINE_En m\xc3\xa6gler, som arbejder for et af b\xc3\xb8rsens medlemsselskaber (alts\xc3\xa5 en der ikke er ansat af b\xc3\xb8rsen), optr\xc3\xa6der som auktionarius i et \xc3\xa5bent udr\xc3\xa5bsmarked for at bringe k\xc3\xb8bere og s\xc3\xa6lgere sammen og h\xc3\xa5ndtere den faktiske auktion. M\xc3\xa6gleren kan efter behov g\xc3\xb8re handelen lettere ved at s\xc3\xa6tte egne penge p\xc3\xa5 handelen (omkring 10% af tilf\xc3\xa6ldene) og naturligvis ved at sprede information til tilh\xc3\xb8rerne som bringer k\xc3\xb8ber og s\xc3\xa6lger sammen._NEWLINE_Kurser for ethvert selskab der er noteret p\xc3\xa5 b\xc3\xb8rsen, er offentligt tilg\xc3\xa6ngelig kontinuerligt. B\xc3\xb8rsen viser ogs\xc3\xa5 indekser for brancher og markeder. De mest kendte er Dow Jones og S&P500.'